ఇతని పూర్తి పేరు ఉపేంద్ర రావు. <MASK> రాష్ట్రంలోని ఉడిపి జిల్లా, కుందాపుర లోని తెక్కెట్టెలో మంజునాధరావు, అనసూయమ్మ లకు జన్మించాడు. ఇతని అన్న సుధీందర్ రావు తర్వాత ఇతను వీరి తల్లిదండ్రులకు రెండవ సంతానం. వీరి కుటుంబం మిక్కిలి పేదరికంలో ఉండేది. కుటుంబ పోషణకోసం వీరి తండ్రి రెక్కలు ముక్కలు చేసుకునేవాడు. చిన్నతనంలోనే ఇతనికి కంటికి సంబంధించిన ఇన్‌ఫెక్షన్ సోకి చాలా బాధపడ్డాడు. దీని ఫలితంగా ఇప్పటికీ ఇతని కనుగుడ్లు త్రిప్పడంలో ఇబ్బందిని ఎదుర్కొంటున్నాడు. దీనిని మనం ఇతడు నటించిన చిత్రాలలో కూడా గమనించవచ్చు. బెంగుళూరు లోని ఎ.పి.ఎస్ కాలేజ్ ఆఫ్ కామర్స్ నుండి బికాం పట్టాను అందుకున్నాడు. కళాశాలలో ఉండగానే స్నేహితులతో కలిసి ఒక నాటక బృందాన్ని ఏర్పాటు చేసుకొని నాటక ప్రదర్శనలు చేసేవాడు. అలా నటిస్తూనే డిగ్రీ చివరి సంవత్సరంలో తన దూరపు బంధువైన ప్రముఖ కన్నడ నటుడు  కాశీనాధ్  దృష్టిలో పడ్డాడు.
ఉపేంద్ర (నటుడు)
కుటుంబ కళాశాల కుటుంబం కర్ణాటక